
	[Päivämäärä]
Tietosuojaseloste LajiGIS-järjestelmän yhteystiedoista

Metsähallituksen LAJIGIS-järjestelmällä (osa Uljas-paikkatietojärjestelmäkokonaisuutta) hallitaan ja ylläpidetään lajistokartoitusten lajihavaintotietoja. Järjestelmään tallennetaan myös muuta laji- ja lajistokartoitustapahtumiin liittyvää tietoa. Lajihavainnot liittyvät järjestelmässä pääsääntöisesti kartoituskohteille ja uhanalaisista lajeista tehdään esiintymän toimenpidekohteita, joille tallennetaan esiintymiin liittyviä toimenpiteitä ja uhkia. Lajihavaintoihin voi liittyä myös näytetietoja. Järjestelmä on käytössä myös muualla ympäristöhallinnossa (tällä hetkellä: SYKE, YM, ELY-keskukset). 
Tietojen kerääminen
Tietoa kerätään Metsähallituksen omien tai muussa ympäristöhallinnossa tehtävien laji- ja lajistokartoitusten yhteydessä. Osa LajiGISissä tietosisällöstä koostuu SYKEn Eliölajit järjestelmästä konvertoidusta tiedosta. Myös mm. vesiympäristöjen kartoitustietoa saadaan SYKEltä (mm. Velmu-aineisto). Tietoa saadaan myös mm. eliötyöryhmiltä, jotka ovat lajinsuojelutyötä varten perustettuja asiantuntijaverkostoja. Tiedon keräämiseen tai analysointiin voi osallistua myös vapaaehtoisia tai muita henkilöitä, jotka eivät ole työsuhteessa Metsähallitukseen tai muuhun ympäristöhallintoon. 
LajiGIS-järjestelmään tallennetaan henkilötietoja vain <Sukunimi Etunimi> -muodossa. Tarkempia osoite- tai puhelinnumerotietoja järjestelmään ei tallenneta. Nimitietoa tallennetaan seuraaviin kenttiin: kartoituksen ehdottaja, kartoittaja, kenttähenkilöt, näytteenottaja, havaitsija, näytteen kerääjä, näytteen määrittäjä ja toimenpiteen tekijä. Lisäksi tallennuksista ja konversiosta tallentuu nimitietoja kenttiin: luoja ja päivittäjä. 
Raportoinnin toteuttamiseksi edellä mainittuihin lajistokartoitusten laji- ja lajihavaintotietoihin liittyviä henkilötietoja välitetään Metsähallituksen data-alustalle, joka sijaitsee Microsoft Azure pilvipalveluympäristössä EU-alueella. 
Tietojen käsittely ja luovutus
Käsittely perustuu Metsähallituksen yleiseen etuun ja velvollisuuteen toteuttaa luonnon monimuotoisuuden säilyttämistä ja lisäämistä edistäviä toimenpiteitä. Henkilöiden nimitietoja tallennetaan tiedon laadun ja luotettavuuden varmistamiseksi sekä tutkimuksellisiin tarkoituksiin. Metsähallitusten omien aineistojen osalta nimitietojen käsittely perustuu sellaisen työsopimuksen täytäntöön panemiseen, jossa rekisteröity on osapuolena (työsopimus). Ulkopuolisten aineistojen osalta rekisteröity on antanut suostumuksensa henkilötietojensa käsittelyyn kartoitus/havaintoaineiston yhteydessä. 
Tietoja käsittelevät Metsähallituksen, ELY-keskusten, Suomen ympäristökeskuksen, Ympäristöministeriön ja Luonnontieteellisen keskusmuseon (Luomus) työntekijät. Tietoa luovutetaan Luomuksen Lajitietokeskukseen, joka toimii tietovarastona ja tiedon jakeluorganisaationa. Lajitietokeskus jakautuu julkiseen portaaliin ja viranomaisportaaliin.
LAJIGIS-järjestelmän palvelu tuotetaan Metsähallituksen ICT-palvelutoimittajan konesalissa Suomessa. Tietoja ei käsitellä tai luovuteta EU:n tai ETA-alueen ulkopuolelle. Tietoja käsittelevät edellä mainittujen lisäksi vain järjestelmän ylläpitäjä, jonka toimista Metsähallitus on sopinut, eikä tietoja luovuteta muille tahoille.
Tietojen suojaus
LAJIGIS-järjestelmän suojauksessa noudatetaan hyvää tietoturvakäytäntöä sekä voimassa olevia lakeja ja säädöksiä sekä niitä täydentäviä Metsähallituksen ohjeistuksia. Järjestelmän käyttö on rajattu käyttöoikeuksilla vain tietoja työssään tarvitsevien henkilöille. Luomuksen ylläpitämän Lajitietokeskuksen osalta henkilötiedot ovat vain Viranomaisportaalin käytössä eikä niitä jaeta julkisesti.
Tietojen säilytys
Tietoja säilytetään järjestelmässä osana pysyvää tai päivittyvää tietosisältöä.
Rekisteröidyn oikeudet
Rekisteröidyllä on oikeus pyytää rekisterinpitäjältä itseään koskevat tiedot sekä oikeus pyytää epätarkkojen ja virheellisten tietojen oikaisemista ja niiden käsittelyn rajoittamista tietojen paikkansapitävyyden varmistamisen ajaksi. Rekisteröidyllä on myös oikeus tehdä valitus valvontaviranomaiselle henkilötietojen käsittelytoimista, sekä muutoinkin käyttää tietosuoja-asetuksen ja sitä täydentävän kansallisen lainsäädännön mukaisia oikeuksiaan.
Rekisterin pitäjän yhteystiedot
Tietosuojaselostetta ja rekisteröidyn oikeuksia koskeviin kysymyksiin vastaa ensisijaisesti järjestelmän rekisterivastuuhenkilönä toimiva LajiGIS-palvelupäällikkö (yhteystiedot löytyvät osoitteesta https://www.metsa.fi/metsahallitus/yhteystiedot/henkilohaku/). Tietosuoja-asioissa pyydämme ottamaan yhteyttä ensisijaisesti kirjallisesti suoraan rekisterinpitäjään: Metsähallitus/Kirjaamo, PL 94, 01301 Vantaa tai vaihtoehtoisesti osoitteeseen tietosuoja@metsa.fi.

